ሩሲያ ከአፍሪካ ጋር በጋራ ማከናወን የምትፈልጋቸው በርካታ ተግባራት አሏት- ሰርጌ ላብሮቭ
ሩሲያ በንግድና ኢኮኖሚ  ጥምረት፣ በፖለቲካ፣ በኢነርጂና ቴክኖሎጂ  እንዲሁም ቢዝነስ ዘርፎች ላይ  ከአፍሪካ ጋር በጋራ መስራት እንደምትፈልግ የሃገሪቱ የውጭ ጉዳይ ሚኒስትር  ሰርጌ ላብሮቭ ገልጸዋል፡፡ላብሮቭ ይህንን ያሉት ከወቅቱ የአፍርካ ህብረት ኮሚሽን ሊቀመንበር ሙሳ ፋኪ ማሃማት ጋር በአዲስ አበባ በተወያዩበት ወቅት ነው፡፡ከዚህም በተጨማሪ ሩሲያ በንግድ፣ ኢኮኖሚና በሰብዓዊ መብት እርዳታ ላይ ድጋፍ የማድረግ ፍላጎት እንዳላትም ላብሮቭ አስረድተዋል፡፡ሙሳ ፋኪ ማሃማት በበኩላቸው ሩሲያ ከአፍሪካ ጋር በትምህርት፣ በሰው ሃይል ልማት እና የውጭ ጉዳይ ፖሊሲን በማጠናከር ዙሪያ እንድትሰራ  ጠይቀዋል፡፡በነዚህ ዘርፎች ከአፍሪካ ጋር መስራት የሩሲያ ፍላጎት መሆኑን ላብሮቭ ጠቁመው በአህጉሪቱ የሚገኙ ከፍተኛ የትምህርት ተቋማት በመደገፍ እንዲሁም እንዲሁም ለወጣቶች በአህጉሪቱ ውስጥና በዉጭ ሃገራት ስልጠና በመስጠት ሽብርተኝነትን፣ አክራሪነትን እና የአደንዛዥ እጽ ዝውውርን ለመዋጋት እንሰራለንም ብለዋል፡፡በተጨማሪም አፍሪካ የ2063 አጀንዳዋ ተግባራዊ እንዲሆንና በመንግስታቱ ድርጅት የጸጥታው ምክር ቤት ተጽዕኖ ፈጣሪ እንድትሆን ሩሲያ ድጋፏን እንደምትሰጥም ጠቁመዋል፡፡